Χουάντσο Ερνανγκόμεθ

Ο **Χουάν Αλμπέρτο «Χουάντσο» Ερνανγκόμεθ Γκάιερ** (ισπανικά: Juan Alberto "Juancho" Hernangómez Geuer, 28 Σεπτεμβρίου 1995, Μαδρίτη) είναι Ισπανός επαγγελματίας, διεθνής καλαθοσφαιριστής, ο οποίος αγωνίζεται ως πάουερ φόργουορντ για τον Παναθηναϊκό. Έχει εκπροσωπήσει την Εθνική Ισπανίας. Επιλέχθηκε από τους Ντένβερ Νάγκετς με την 15η επιλογή στο NBA Ντραφτ του 2016. 

Συμπρωταγωνίστησε στην μπασκετική ταινία του Netflix, *[[Hustle (ταινία, 2022)|Hustle]]*, το 2022, μαζί με τον Άνταμ Σάντλερ.

## Σταδιοδρομία σε συλλόγους
### ΚΜ Εστουδιάντες (2012–2016)
μικρογραφία|Ο Ερνανγκόμεθ με την Εστουδιάντες το 2013
Το 2012, ο Ερνανγκόμεθ υπέγραψε το πρώτο του επαγγελματικό συμβόλαιο με την ΚΜ Εστουδιάντες και αγωνίστηκε με τη δεύτερη ομάδα μέχρι το 2014, όταν προήχθη στην πρώτη ομάδα. Τη σεζόν 2015–16, ο Ερνανγκόμεθ είχε μέσο όρο 9.7 πόντους και 5.7 ριμπάουντ σε 34 αγώνες. Στη συνέχεια έλαβε το βραβείο του Καλύτερου Νεαρού Παίκτη του Πρωταθλήματος Ισπανίας.

### Ντένβερ Νάγκετς (2016–2020)
μικρογραφία|Ο Ερνανγκόμεθ με τους Νάγκετς το 2020
Στις 26 Απριλίου 2016, ο Ερνανγκόμεθ συμπεριλήφθηκε στον κατάλογο διεθνών υποψηφίων για πρόωρη είσοδο στο NBA Ντραφτ του 2016. Επιλέχθηκε από τους Ντένβερ Νάγκετς με τη 15η συνολική επιλογή. Στις 9 Αυγούστου 2016, υπέγραψε το rookie συμβόλαιό του με τους Νάγκετς. Στις 4 Ιανουαρίου 2017, διορίστηκε στους Σιού Φολς Σκάιφορς της NBA Development League. Ανακλήθηκε από τους Νάγκετς τρεις μέρες αργότερα, αφού εμφανίστηκε σε ένα παιχνίδι για τους Σκάιφορς. Στις 13 Φεβρουαρίου 2017, κατέγραψε 27 πόντους (ρεκόρ σεζόν) και 10 ριμπάουντ (ρεκόρ σεζόν) στη νίκη με 132–110 επί των Γκόλντεν Στέιτ Ουόριορς. Σημείωσε έξι τρίποντα εναντίον των Ουόριορς για να βοηθήσει τους Νάγκετς να πετύχουν ρεκόρ στο ΝΒΑ με 24 τρίποντα. Στις αρχές της σεζόν 2017–18, ο Ερνανγκόμεθ διαγνώστηκε με μονοπυρήνωση και ως αποτέλεσμα, έπαιξε μόνο σε 25 παιχνίδια κατά τη διάρκεια της δεύτερης σεζόν του.

### Μινεσότα Τίμπεργουλβς (2020–2021)
Στις 5 Φεβρουαρίου 2020, ο Ερνανγκόμεθ ανταλλάχθηκε στους Μινεσότα Τίμπεργουλβς.

Υπέγραψε νέο τριετές συμβόλαιο με τους Τίμπεργουλβς στις 27 Νοεμβρίου 2020. Η σεζόν 2020-21 ήταν ταραχώδης για τον Ερνανγκόμεθ, καθώς εμφανίστηκε στην περίοδο προετοιαμσίας εκτός φόρμας, προσβλήθηκε από τον COVID-19 και έχασε τη θέση του στην αρχική πεντάδα. Επίσης, συγκρούστηκε με την διοίκηση των Τίμπεργουλβς σχετικά με την απόφασή τους να τον αποτρέψουν από τη συμμετοχή στους Ολυμπιακούς Αγώνες του 2020 μετά από τραυματισμό στον ώμο κατά τη διάρκεια ενός φιλικού αγώνα. Σε 14 αγώνες «έγραψε» 12.9 πόντους, 7.3 ριμπάουντ, 1.3 ασίστ και 1 κλέψιμο κατά μέσο όρο.

### Μπόστον Σέλτικς (2021–2022)
Στις 25 Αυγούστου 2021, οι Ερνανγκόμεθ και Τζάρετ Κάλβερ ανταλλάχθηκαν στους Μέμφις Γκρίζλις, για τον Πάτρικ Μπέβερλι και στις 15 Σεπτεμβρίου, ανταλλάχθηκε στους Μπόστον Σέλτικς, για τους Κρις Νταν, Κάρσεν Έντουαρντς και το δικαίωμα για ανταλλαγή επιλογών στο δεύτερο γύρο του ντραφτ του 2026.

### Σαν Αντόνιο Σπερς (2022)
Στις 19 Ιανουαρίου 2022, ο Ερνανγκόμεθ ανταλλάχθηκε στους Σαν Αντόνιο Σπερς, σε μια συμφωνία τριών ομάδων που αφορούσε τους Ντένβερ Νάγκετς.

### Γιούτα Τζαζ (2022)
Στις 9 Φεβρουαρίου 2022, ο Ερνανγκόμεθ ανταλλάχθηκε στους Γιούτα Τζαζ, σε μια συμφωνία ανταλλαγής τριών ομάδων. Στις 30 Ιουνίου αποδεσμεύθηκε από τους Τζαζ, έχοντας 6.2 πόντους και 3.5 ριμπάουντ κατά μέσο όρο σε 17 ματς.

### Τορόντο Ράπτορς (2022–2023)

Στις 27 Ιουλίου 2022, ο Ερνανγκόμεθ υπέγραψε ένα μονοετές ελάχιστο συμβόλαιο βετεράνων με τους Τορόντο Ράπτορς.

### Παναθηναϊκός (2023–σήμερα)
Στις 27 Ιουλίου 2023, ανακοινώθηκε από τον Παναθηναϊκό μέχρι το 2025. Μάλιστα, η μεταγραφή του αποτέλεσε μία από τις σπουδαιότερες το καλοκαίρι του 2023 σε ευρωπαϊκό επίπεδο. Στις 7 Νοεμβρίου, υπέστη συντριπτικό κάταγμα στο μικρό δάκτυλο του αριστερού του χεριού κατά τη διάρκεια της προπόνησης και έμεινε εκτός δράσης για δύο μήνες. Στις 26 Μαΐου 2024, κατέκτησε για πρώτη φορά στην καριέρα του την Ευρωλίγκα, αφού ο Παναθηναϊκός κέρδισε στον τελικό του Final-4 την Ρεάλ Μαδρίτης 95–80, με τον ίδιο να έχει 5 πόντους, 4 ριμπάουντ και 1 ασίστ σε 19:49 λεπτά συμμετοχής. Στις 14 Ιουνίου κατέκτησε για πρώτη φορά το ελληνικό πρωτάθλημα, αφού ο Παναθηναϊκός νίκησε στους τελικούς τον Ολυμπιακό με 3–2, έχοντας ολοκληρώσει ανατροπή από το 0–2.

Στις 3 Ιανουαρίου 2025, ανακοινώθηκε επίσημα η ανανέωση του συμβολαίου του για ακόμα δύο χρόνια. Στις 16 Φεβρουαρίου 2025, κατέκτησε το Κύπελλο Ελλάδας, αφού ο Παναθηναϊκός νίκησε στον τελικό τον Ολυμπιακό 79–75, με τον ίδιο να ξεχωρίζει έχοντας νταμπλ-νταμπλ με 11 πόντους και 17 ριμπάουντ. Στις 18 Απριλίου 2025, ανακοινώθηκε ότι αποτελεί μέλος της δεύτερης καλύτερης πεντάδας της σεζόν 2024–25 για την Ευρωλίγκα. Στις 22 Απριλίου κόντρα στην Ανατολού Εφές για τον πρώτο αγώνα των play off της Ευρωλίγκα, μέτρησε 20 πόντους (7/7 δίποντα, 2/5 τρίποντα, 0/2 βολές), 16 ριμπάουντ, 3 ασίστ, 3 κλεψίματα, 2 κοψίματα, 0 λάθη και 40 βαθμούς στο σύστημα αξιολόγησης σε 39 λεπτά συμμετοχής και κατέκτησε το βραβείο του MVP της 1ης αγωνιστικής των play off. Στις 4 Ιουλίου 2025, ανακοινώθηκε ότι αποτελεί μέλος της καλύτερης πεντάδας της σεζόν για το ελληνικό πρωτάθλημα.

Στις 3 Οκτωβρίου 2025, ο Ερνανγκόμεθ σημείωσε προσωπικό ρεκόρ πόντων στην Ευρωλίγκα, σκοράροντας 27 πόντους στην εντός έδρας ήττα της ομάδας του από την Μπαρτσελόνα με 96–103. Στις 21 Φεβρουαρίου 2026, νικώντας στον τελικό του Κυπέλλου Ελλάδας τον Ολυμπιακό με 79–68, κατέκτησε το τρόπαιο για δεύτερη φορά στην καριέρα του. Ο ίδιος στον τελικό μέτρησε 3 πόντους και 6 ριμπάουντ. 

## Εθνική ομάδα
### Νέων
Το 2013, ο Ερνανγκόμεθ αγωνίστηκε με την Εθνική Ισπανίας Κ18 στο Ευρωπαϊκό Πρωτάθλημα Κ18 στη Λετονία. Εντάχθηκε στην ομάδα Κ20 ετών για τα επόμενα δύο χρόνια, παίζοντας στο Ευρωπαϊκό Πρωτάθλημα Κ20. Ο Ερνανγκόμεθ συμμετείχε επίσης σε προπονήσεις της Εθνικής Ισπανίας για το Ευρωμπάσκετ 2015.

### Ανδρών
Το ντεμπούτο του με την Εθνική Ισπανίας σε μεγάλη διοργάνωση ήταν στο Ευρωμπάσκετ 2017. Ο Ερνανγκόμεθ είχε μέσο όρο 8.4 πόντους, 5.9 ριμπάουντ, 0.7 ασίστ και 0.7 κόψιμο σε 19.7 λεπτά ανά αγώνα. Η Ισπανία τερμάτισε στην τρίτη θέση, κατακτώντας το χάλκινο μετάλλιο.

Τον Ιούνιο του 2018, ο Ερνανγκόμεθ συμπεριλήφθηκε ξανά στο ρόστερ της Εθνικής Ισπανίας πριν από το πρώτο στάδιο των προκριματικών για το Παγκόσμιο Κύπελλο του 2019. Τελικά συμμετείχε στο Παγκόσμιο Κύπελλο του 2019, όπου η Ισπανία κατέκτησε το χρυσό μετάλλιο, κερδίζοντας στο τελικό την Αργεντινή με 95–75. Ο Ερνανγκόμεθ αγωνίστηκε στο Ευρωμπάσκετ 2022, όπου η Ισπανία κατέκτησε το χρυσό μετάλλιο, κερδίζοντας στον τελικό τη Γαλλία με 88–76, με τον ίδιο να αναδεικνύεται κορυφαίος σκόρερ και Πολυτιμότερος Παίκτης του αγώνα. Το 2024, αγωνίστηκε με την Ισπανία στους Ολυμπιακούς Αγώνες στο Παρίσι και την επόμενη χρόνια ήταν παρών στο Ευρωμπάσκετ 2025, στο οποίο η Ισπανία δεν πέρασε την φάση των ομίλων.

## Σταδιοδρομία ως ηθοποιός
Ο Ερνανγκόμεθ έκανε το ντεμπούτο του ως ηθοποιός στην ταινία του Netflix, *[[Hustle (ταινία, 2022)|Hustle]]*, σε παραγωγή των ΛεΜπρόν Τζέιμς και Άνταμ Σάντλερ, ο οποίος είναι επίσης συμπρωταγωνιστής. Η ταινία κυκλοφόρησε στις 8 Ιουνίου 2022.

## Προσωπική ζωή
Η άμεση οικογένεια του Ερνανγκόμεθ αποτελείται από πρώην ή νυν καλαθοσφαιριστές. Ο μεγαλύτερος αδερφός του, Γουίλι, αγωνίζεται στην Μπαρτσελόνα, έχοντας παίξει στο παρελθόν στο ΝΒΑ και την Ρεάλ Μαδρίτης. Η μητέρα του, Μαργαρίτα Γκάιερ, ήταν διεθνής καλαθοσφαιρίστρια, η οποία κατέκτησε με την Ισπανία το Ευρωμπάσκετ γυναικών 1993. Ο πατέρας του έπαιζε επίσης για τη Ρεάλ Μαδρίτης και την Εστουδιάντες και η μικρότερη αδερφή του παίζει επί του παρόντος στην ομάδα νέων της Εστουδιάντες.

## Τίτλοι-Διακρίσεις

### Συλλογικοί

#### Παναθηναϊκός
* Ευρωλίγκα (2023–24)
* Πρωτάθλημα Ελλάδος (2023–24)
* 2x Κύπελλο Ελλάδας (2024–25, 2025–26)

### Ατομικοί

* Δεύτερη καλύτερη πεντάδα στην Ευρωλίγκα (2025)
* MVP της αγωνιστικής στην Ευρωλίγκα (1η αγωνιστική πλέι οφ, 2024–25)
* Καλύτερη πεντάδα στο Πρωτάθλημα Ελλάδας: (2025)
* Καλύτερος νέος παίκτης στο Πρωτάθλημα Ισπανίας (2016)

### Εθνική Ισπανίας

* Παγκόσμιο Κύπελλο: 16x16εσ 2019
* Ευρωμπάσκετ: 16x16εσ 2022, 16x16εσ 2017

## Παραπομπές


## Εξωτερικοί σύνδεσμοι

* Χουάντσο Ερνανγκόμεθ στο acb.com
* Χουάντσο Ερνανγκόμεθ στη FIBA
* Χουάντσο Ερνανγκόμεθ στο fiba.basketball

Κατηγορία:Ισπανοί καλαθοσφαιριστές
Κατηγορία:Πάουερ φόργουορντ
Κατηγορία:Ισπανοί ηθοποιοί
Κατηγορία:Ισπανοί γερμανικής καταγωγής
Κατηγορία:Καλαθοσφαιριστές Εθνικής Ισπανίας
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Παίκτες νικητές Παγκοσμίου Κυπέλλου FIBA
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Σιου Φωλς Σκάιφορς
Κατηγορία:Καλαθοσφαιριστές D-League
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Ξένοι καλαθοσφαιριστές στην Ελλάδα